फ्लाय९१

जस्ट उडो एव्हिएशन प्रायव्हेट लिमिटेड,  फ्लाय९१  म्हणून व्यवसाय करत असलेली   एक भारतीय किफायती प्रादेशिक विमान वाहतूक कंपनी आहे. या कंपनीचे  मुख्यालय रायबंदर, गोवा, भारत येथे आहे. या कंपनीचे तळ, उत्तर गोवा जिल्ह्यातील मोपा येथील मनोहर आंतरराष्ट्रीय विमानतळावरील येथून, तीन ए.टी.आर. ७२ विमानांच्या ताफ्यासह, भारतातील स्तर-२ आणि ३ शहरांमध्ये सेवा पोचविते.  जानेवारी २०२३ मध्ये किंगफिशर एरलाइन्समध्ये सहभागी असलेल्या माजी विमानसेवा दिग्गज, हर्ष राघवन आणि मनोज चाको यांनी या कंपनीची स्थापना केली. १८ मार्च २०२४ पासून गोवा येथील तळावरून सिंधुदुर्ग, बंगळुरू आणि हैदराबाद येथे व्यावसायिक ऑपरेशन्स सुरू केले आणि एप्रिल २०२४ पासून लक्षद्वीप, जळगाव आणि इतर प्रादेशिक शहरांमध्ये उड्डाणे सुरू केली.   

 कॉर्पोरेट व्यवहार 
फ्लाय९१, हे जस्ट उडो एव्हिएशन प्रायव्हेट लिमिटेडचे ब्रँड नाव आहे.   कंपनीचे मुख्यालय गोवा, भारतातील दक्षिण गोवा जिल्ह्यातील पणजीजवळील रायबंदर येथे आहे, या कंपनीचे नोंदणीकृत कार्यालय मुंबईत आहे आणि उत्तर गोवा जिल्ह्यातील मोपा येथील मनोहर आंतरराष्ट्रीय विमानतळावर तळ आहे.  फ्लाय९१ चे अध्यक्ष आणि संस्थापक हर्ष राघवन आहेत आणि, व्यवस्थापन संचालक आणि मुख्य कार्यकारी अधिकारी मनोज चाको आहेत.  या कंपनीने    निधी इक्विटीद्वारे मिळवून कामे सुरू केली आहे.  एप्रिल २०२४ पर्यंत, फ्लाय९१ कडे २०० कर्मचारी होते आणि विमानांची पोचवणी झाल्यावर प्रत्येक विमानामागे २५ कर्मचारी भरती केले जातील, ज्यामुळे २०२४ च्या अखेरीस एकूण कर्मचाऱ्यांची संख्या ३५० होईल असे सांगितले होते. सध्या त्यांच्याकडे दोन भाडेतत्त्वावर घेतलेली ए.टी.आर. ७२ विमाने आहेत आणि २०२४ च्या अखेरीस एकूण सहा विमाने असतील असे सांगितले होते.   

 संस्थाचिन्ह आणि लिव्हरी 
इवलेसे|फ्लाय९१ च्या मालकीचे ए.टी.आर. ७२
या कंपनीच्या संस्थाचिन्ह आणि लिव्हरीमध्ये पेस्टल निळा आणि पिवळा रंग आहे, जो अरबी समुद्राच्या निसर्गरम्य, शांत आणि प्रसन्न वातावरणावरून, गोव्याच्या समुद्रकिनाऱ्यावरून आणि पश्चिम घाटावरून प्रेरित आहे. या कंपनीचे ब्रीदवाक्य "भारत अनबाउंड" इंग्रजीत विमानाच्या मागील बाजूस दर्शविले आहे.. लिव्हरीमध्ये चालक कक्षाच्या बाहेरील खिडक्यांभोवती एक काळा चालक कक्षाचा मास्क देखील आहे, जो एअर कॅनडासारख्या कंपन्या त्यांच्या विमानाच्या स्वरूपसौंदर्यीकरणासाठी वापरतात. शेपटीवर, कंपनीचे नाव पेस्टल निळ्या पार्श्वभूमीवर पांढऱ्या मथळ्यांमध्ये वैशिष्ट्यीकृत आहे. "फ्लाय९१" हे नाव भारताच्या देशाच्या दूरध्वनी संकेत "+९१" वरून आले आहे. 

 गंतव्यस्थाने 
या विमान वाहतूक कंपनीने १८ मार्च २०२४ पासून गोव्यातील मोपा येथील मनोहर आंतरराष्ट्रीय विमानतळावरून आपले कामकाज सुरू केले. मे २०२४ पर्यंत, खालील ठिकाणी सेवा सुरू होत्या:  
राज्य शहर विमानतळ नोंदी संदर्भ गोवा मोपा मनोहर आंतरराष्ट्रीय विमानतळ  कर्नाटक बेंगळुरू केंपेगौडा आंतरराष्ट्रीय विमानतळ लक्षद्वीप अगाटी अगाटी विमानतळ  महाराष्ट्र जळगाव जळगाव विमानतळ  नांदेड नांदेड विमानतळ  पुणे पुणे विमानतळ  सोलापूर सोलापूर विमानतळ सिंधुदुर्ग सिंधुदुर्ग विमानतळ  तेलंगणा हैदराबाद राजीव गांधी आंतरराष्ट्रीय विमानतळ

 ताफा 

 सद्य ताफा 
ऑगस्ट २०२५ पर्यंत, फ्लाय९१ खालील विमाने वापरात होते :
+फ्लाय९१ चा ताफा विमान सेवेत ऑर्डर प्रवासी नोंदी एटीआर ७२-६०० ३ ३ ७२ 150x150अंश एकूण ३ ३

 सेवा 
कंपनीने काम सुरू केल्यानंतर, त्यांचा जाळ्यामधील गंतव्यस्थानांपर्यंतचा प्रवास १ ते १.५ तासांच्या वेळेत पार पाडला आहे. विमानात खाद्य आणि पेये खरेदी करण्यासाठी सेवा मिळते. १८ ओळींपैकी पाच ते सहा ओळींमध्ये सीट निवडायला शुल्क लागू आहे. इंडिगो आणि अलायन्स एअर सारख्या इतर ए.टी.आर. ७२ वापरकर्त्यांप्रमाणेच, प्रादेशिक संधानतेसाठी शेवटच्या मैलाच्या वाहक म्हणून ही कंपनी, प्रवाशांचा अनुभवात भर करण्यासाठी अधिक सुविधा देखील देते. शारीरिकदृष्ट्या अपंग प्रवाशांसाठी व्हीलचेअर, आपत्कालीन आणि वैद्यकीय सुविधांसारखे विशेषाधिकार प्रदान उपलब्ध असतात आणि पाळीव प्राणी विमानात घेऊन जाण्याची परवानगी देखील आहे.   

 संदर्भ 

वर्ग:भारतीय विमानवाहतूक कंपन्या